钦定古今图书集成/明伦汇编/闺媛典/第174卷 > 黄凤采妻陈氏
## 钦定古今图书集成/明伦汇编/闺媛典/第174卷 > 黄凤采妻陈氏

按《广东通志》：“陈氏，徐闻庠生陈克昌女。年十四归庠
生黄凤采，生一男二女。夫亡，氏孀居抚孤，伯叔咸不
利之。每欲嫁氏而渔其产，潜结外人，累以赋役，内外
煽惑以惧之。陈孤无所倚，外弟陈万达，舅氏邓廷钰
虽扼腕其事，然皆畏缩，莫敢撄其锋。陈砺志弥坚，纺
绩拮据迨孤。长而家难始息。年六十终。”